Taurakiai

Taurakiai – kaimas Šiaulių rajono savivaldybėje, 14 km į šiaurę nuo Šiaulių, į vakarus nuo kelio Noreikiai – Gruzdžiai, tarp Draskų ir Mozirlovio miškų. 2 gyventojai (2001 m.)

Istorija 

1649 m. Gruzdžių trakto revizijos akte Taurakiai priskiriami Šiluvėnų ir Kūros vaitijai. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Meškuičių seniūnijai, nuo 1918 m. – Šiaulių apskrities Gruzdžių valsčiaus Valdomų seniūnijai, nuo 1950 m. – Gruzdžių apylinkės kaimas. 1950–1991 m. kaimas priklausė Gruzdžių tarybiniam ūkiui.

Gyventojai 

1923 m. surašymo metu kaime buvo 15 ūkių.

Šaltiniai 

Šiaulių rajono savivaldybės gyvenvietės